jkorsvik/nowiki_second_scrape_merged huggingface dataset:
Hammer to Fall

«Hammer to Fall» er en hardrocksang fra 1984 av det britiske rockebandet Queen, skrevet av gitarist Brian May. Den blei utgitt på plata The Works.
Sangteksta refererer til den kalde krigen, tiden da bandets medlemmer vokste opp:

For we who grew up tall and proud
In the shadow of the mushroom cloud
Convinced our voices can't be heard
We just wanna scream it louder and louder and louderSangen inneholder også referanser til døden og at det er uunngåelig:

Rich or poor or famous
For your truth it's all the same (oh no oh no)
Lock your door the rain is pouring
Through your window pane (oh no)
Baby now your struggle's all in vainDette ble endelig avklart etter at Brian May skreiv på sin nettside at «Hammer to Fall er egentlig om liv og død, og at døden egentlig er en del av livet. […] Hammeren er bare et symbol på mannen med ljåen som gjør jobben sin!»Sangen var populær på konserter, og blei spilt blant annet på Live Aid og Wembley-konserten i 1986. I 2005 blei den framført av Queen + Paul Rodgers der første del av sangen var en sakte ballade.


== Referanser ==
BMD

BMD kan blant annet sikte til:

BMD-1, russisk stridsvogn fra 1969.
BMD-2, russisk stridsvogn fra 1985.
BMD-3, russisk stridsvogn fra 1990.
ISO 4217-koden til bermudisk dollar.
Utviklingsland

Utviklingsland, iblant forkortet til u-land, er en betegnelse for land som ennå ikke har fått en industrialisering. Begrepet utviklingsland har tradisjonelt sammenfalt med begrepet Den tredje verden.
Hva som gjør et land til utviklingsland kan ha flere faktorer, men det finnes en rekke mål for et lands velstand, for eksempel å måle et lands bruttonasjonalprodukt (BNP) pr. innbygger, som beregnes som summen av innenlandsk forbruk og investeringer pluss nettoeksport (= eksport minus import). Svakheten er at det dekker over store inntektsforskjeller.
Et annet og mer omfattende mål er De forente nasjoners (FN) «Indeks for menneskelig utvikling» – Human Development Index (HDI) som bygger på gjennomsnittlig levetid, BNP, utdanningsnivå og andre faktorer.
Bortimot tre fjerdedeler av jordens befolkning lever i utviklingsland. I de fleste av disse landene er det lav levestandard. Generelt sett har mange utviklingsland problemer med befolkningsnød, hungersnød, befolkningsoverskudd, lavt utdannelsesnivå og dyp fattigdom, men begrepet utviklingsland understreker at til tross for store problemer er det land med positive utviklingspotensialer. 
Noen typiske u-land er Moldova i Europa, Etiopia i Afrika, Bolivia i Sør-Amerika, Honduras i Mellom-Amerika, Vanuatu i Oseania og Afghanistan i Asia.


== Se også ==
Industriland
HDI
MUL
MF «Sunnhordland»

MF «Honningsvåg», MF «Sunnhordland» (2000–2008), nå MF «Gökçeada I» er en bilferge bygget i 1993 for Finnmark Fylkesrederi og Ruteselskap, Hammerfest. Fergen er eid av rederiet Unicorn Petrol Ve Kimya Tic Sa i Tyrkia.


== Tidslinje ==
1993  - Levert som MF «Honningsvåg» for Finnmark Fylkesrederi & Ruteselskap. Det var Radio Nordkapps lyttere som bestemte navnet etter en avstemning. Flaggstat:  Hammerfest
1995 - Rederiet omdøpt Finnmark Fylkesrederi og Ruteselskap AS.
1999 - Nordkapptunnelen åpnet.
2000 - Solgt til Hardanger Sunnhordlandske Dampskipsselskap, og omdøpt til MF «Sunnhordland». Flaggstat:  Bergen
2000 - Satt inn i Halhjem - Sandvikvåg.
2001 - Rederiet omdøpt til HSD Sjø AS.
2001 - Forsatt på Halhjem - Sandvikvåg.
2006 - Rederiet omdøpt til Tide Sjø AS.
2006 - Lagt i opplag.
2007 - Var i kort periode mellom Valevåg – Skjersholmane mens Bømlafjordtunnelen var stengt.
2007 - Lagt i opplag.
2007 - Tide Sjø lå til salgs.
2008 - Solgt til det tyrkiske rederiet Unicorn Petrol Ve Kimya Tic Sa. Og omdøpt til MF «Gökçeada I». Flaggstat:  Istanbul
2020 - Forsatt i rute, og trafikkerer i Istanbul.


== Skipet ==

MF «Honningsvåg» var byggnummer 47 ved Slipen mekaniske verksted i Sandnessjøen. Skroget ble bygd ved Brevik Construction i Brevik. Ved overlevering var tonnasjen 3 780 bruttotonn, 797 nettotonn, og lasteevnen var 700 dødvekttonn. Hovedmaskinen er en sekssylindret firetakts dieselmotor bygd av Ulstein Bergen i Bergen. Oppgitt ytelse er 3 000 hestekrefter.


== Kilder ==
Alsaker, Per (2011). «Skipet» (DOC) (norsk). Norsk Skipsfartshistorisk Selskap. Besøkt 5. mars 2015. 
Langes, W. (2014). «Fjordfaehren.de» (tysk). Arkivert fra originalen 24. september 2015. Besøkt 3. mai 2015. 


== Eksterne lenker ==
(en) Sunnhordland (ship, 1993) – kategori av bilder, video eller lyd på Commons 
(en) IMO 9052501 – kategori av bilder, video eller lyd på Commons 
(en) MF «Sunnhordland» – Den internasjonale sjøfartsorganisasjonen
Statiner

Statiner (HMG-CoA-reduktasehemmere) er betegnelsen på legemidler som benyttes for å redusere blodets innhold av kolesterol med formål å forebygge aterosklerose (åreforkalkning). Nyere norsk forskning viser at behandlig med statiner øker levetiden for pasienter med kronisk obstruktiv lungesykdom (KOLS).. 
Statiner hemmer virkningen av enzymet hydroksymetyl-glutaryl-koenzym A-reduktase som er det hastighetsbestemmende enzym i kolesterolsyntesen. Kolesterolsyntese foregår i alle kroppens celler, men det kolesterol som tilføres blodbanen stammer hovedsakelig fra leveren. Statiner tilføres i tablettform. De brukes hovedsakelig av personer med arvelig forhøyet kolesterolnivå i blodet og personer med tidligere gjennomgått hjerte- og karsykdom eller med økt risiko for å utvikle slik sykdom. Statiner må forskrives av lege. Det er vist i flere kontrollerte studier at statiner forsinker utviklingen av arterisklerose og derved virker livsforlengende. Forskningen er imidlertid ikke entydig. Ifølge en metastudie fra det anerkjente Cochrane Library, mangler det vitenskapelige bevis for at slike medisiner reduserer risikoen for å dø av hjerte/karsykdommer - med mindre man har påvist hjerte/karlidelser. Forskerne har gjennomgått 14 publiserte studier med tilsammen 34 272 deltakere .
Ettersom produksjonen av kolesterol skjer når man sover, blir effekten av statiner størst dersom de tas på kvelden.400 000 mennesker i Norge bruker i 2008 ulike typer statiner, blant dem simvastatin. Om lag 10 000 bruker Ezetrol som kom på markedet cirka i 2002, men statiner har vært på markedet i 20 år.. Det amerikanske legemiddelverket (FDA) gikk i 2011 ut med en advarsel om at simvastatin som alle andre legemidler kan gi bivirkninger, i sjeldne tilfeller alvorlige. De uttalte også at det var manglende bevis for reduksjon av dødsrisiko for pasienter uten hjerte- og karlidelser
I forbindelsen med dette uttalte Professor ved Oslo universitetssykehus at det var liten grunn til å frykte medisinen og at bruken var bra for folkehelsa. 
Ezetrol blokkerer absorberingen av kolesterol i magen, statiner blokkerer produksjonen av kolesterol i leveren og øker antall LDL-reseptorer i lever. Det er meningen å kombinere Ezetrol med statiner i en eventuel behandling.


== Eksempler på statiner ==
Atorvastatin
Fluvastatin
Lovastatin
Pravastatin
Simvastatin


== Referanser ==
Sola Høyre

Sola Høyre er Høyres lokalforening i Sola kommune. Tilknyttet Rogaland Høyre. Sola Unge Høyre og Sola Senior Høyre er sideorganisasjoner knyttet til lokalforeningen.


== Styre ==
Leder: Anne Marie Lund
Nestleder: Karl Stefan Afradi
Økonomileder: Eli Mellgren
Styremedlem: Njål Selsvik
Styremedlem: Åse Østråt
Styremedlem: Ronny Gottschalksen
Unge Høyre-leder: Anne Berggård Endresen
Gruppeleder: Janne Stangeland Rege


== Eksterne lenker ==
Sola Høyres hjemmeside Arkivert 15. juni 2007 hos Wayback Machine.
Vigo

Vigo er en by i provinsen Pontevedra i den autonome regionen Galicia nordvest i Spania. Vigo har 297 355 innbyggere (2012) og er den største byen i provinsen, men ikke provinshovedstad. Vigo ligger ved Atlanterhavet, ca. 30 km nord for elva Miño som utgjør grensen til Portugal.
Vigo er den største fiskerihavn i Europa, med hensyn til ilandføringer av fiskeriprodukter. I byen finnes hovedkontoret for EU-byrået Det europeiske fiskerikontrollbyrå.


== Referanser ==


== Eksterne lenker ==
Offisielt nettsted 
(en) Vigo – kategori av bilder, video eller lyd på Commons 
(en) Vigo – galleri av bilder, video eller lyd på Commons 
www.vigo.com
Gran Paradiso

Gran Paradiso (fransk: Grand Paradis) er det høyeste fjellet i Gran Paradiso-massivet, som hører til De grajiske Alper. Fjellet ligger i regionen Aostadalen (Valle d'Aosta), nordvest i Italia. Fjelltoppen er nær Mont Blanc og grensen til Frankrike, men hele fjellet ligger på italiensk side.
Fjellets høyeste tind på 4061 moh. ble besteget for første gang 4. september 1860 av J. J. Cowell, W. Dundas, J. Payot og J. Tairraz. I dag blir fjellet ansett som forholdsvis enkelt å bestige, bortsett fra de siste 60 metrene før toppen. Klatringen starter som oftest enten fra Rifugio Chabod eller Rifugio Vittorio Emanuele. Sistnevnte har fått navnet sitt fra Viktor Emanuel II av Italia, som opprettet Gran Paradiso royal reserve i 1856, det som i dag er Nasjonalparken Gran Paradiso.


== Eksterne lenker ==
Gran Paradiso på Distantpeak.com
Fotogalleri (tysk)
Panorama over Gran Paradiso
Utsikt til de Graianske Alper med Gran Paradiso, fra Petite Chenalette
Narmacil II

Narmacil II var en figur fra J.R.R. Tolkiens fiktive verden Midgard.
Han var den 29. kongen av det store landet Gondor og var sønn av kong Telumehtar. Narmacil overtok tronen av Gondor i året 1850 i det tredje tidevervet.
I de 6. året av hans korte regjeringstid var det en føderasjon av austringer, som ble kalt Vognfolket, som angrep Gondors og terroriserte på den østre banken av elva Anduin. Narmacil marsjerte til Rhovanion for å kjempe mot inntrengerne, men ble slått av dem og drept. 
Han ble etterfulgt av sin sønn Calimehtar, i året 1856 T.T.
Spike (Buffy)

Spike, også kalt William the Bloody, er en fiktiv figur som ble skapt av Joss Whedon til TV-seriene Buffy, vampyrenes skrekk og Angel. Figuren spilles av skuespilleren James Marsters.


== Figurens bakgrunnshistorie ==
Spike ble født i London i 1860 med fornavnet William (uautorisert etternavn: Pratt). I 1880 var William en sjenert gentleman som levde sammen med sin mor Anne og skrev mer eller mindre vellykket poesi, noe som gav ham kallenavnet William the Bloody ("bloody awful poetry"). Etter å ha fått kurven av den unge aristokraten Cecily møtte William mystiske Drusilla, som viste seg å være en vampyr og som forvandlet ham til det samme. William "vampet" etterpå sin egen dødssyke mor for å redde henne fra døden. Da moren som vampyr gjorde narr av William og ikke ville ha noe mer med ham å gjøre, ble han fortvilet og drepte henne. 
William og Drusilla dro fra London og ut i verden, i begynnelsen sammen med vampyrene Angelus og Darla. William slo om til et røffere språk og fikk en leken, fandenivoldsk holdning til jakt og drap. Snart begynte han å kalle seg Spike ("spiker"); han skal visstnok ha torturert sine ofre med togbanespikre. Drapet på to vampyrjegere gav ham et imponerende rykte. Den siste drepte han i New York i 1977.


== Spike i Sunnydale og L.A. ==
I 1997 (sesong 2 av Buffy the Vampire Slayer) kom Spike og Drusilla til den lille, kaliforniske byen Sunnydale, der Spike fikk et nytt prosjekt: å drepe sin tredje vampyrjeger, Buffy Summers. Flere mislykkede forsøk gjorde ham bare mer ivrig, men i 1999 (sesong 4) ble han tatt til fange av en hemmelig forskningsgruppe (The Initiative) som implanterte en brikke i hjernen hans. Alle senere angrep på mennesker førte til intense hodesmerter. Han kunne fremdeles skade monstre og demoner, og dette gjorde at han av og til valgte å kjempe på det godes side. Hatet til Buffy utviklet seg til en annen slags besettelse.     
Mot slutten av sesong 5 ble Spike et mer eller mindre godtatt medlem i Buffys "Scooby Gang" og fikk spesielt ansvar for å beskytte søsteren hennes. I sesong 6 innledet vampyren og vampyrjegeren et kort, men intenst, seksuelt forhold. Buffy avsluttet dette forholdet. For å "gi henne det hun fortjente" skaffet Spike seg en sjel og ble sentral i den siste kampen mot The First Evil. Han brant opp og døde, men ble gradvis levende igjen i sesong 5 av serien Angel. Selv om Spike og Angel (tidligere Angelus) så på hverandre som rivaler klarte de to til slutt å samarbeide i kampen mot det onde i L.A.
Spike blir i Buffy-universet regnet som en utradisjonell vampyr, følsom og romantisk til og med i sjelløs tilstand. I løpet av Buffy- og Angel-seriene var han både tøff og brutal storskurk, forførersk kjekkas, modig helt og komisk figur. Han ble veldig populær  blant fansen, og Joss Whedon kalte ham sin mest fullt utviklede karakter.
Første opptreden: School Hard (Buffy)
Siste opptreden:  Not Fade Away (Angel)


== Referanser ==
Telumehtar

Telumehtar var en figur fra J.R.R. Tolkiens fiktive verden Midgard.
Han var den 28. kongen av Gondor, og etterfulgte sin far, kong Tarondor, i år 1798 i det tredje tidevervet.
Hans regjeringstid var totalt uten spesielle hendelser, med unntak av den overraskende gjenerobrelsen av Umbar i 1810 T.T.. Etter dette tok han tittelen Umbardacil (seirer over Umbar).
Han ble etterfulgt av sin sønn, Narmacil II, i 1850 T.T..
Harold Wilson

James Harold Wilson, baron Wilson av Rievaulx, (født 11. mars 1916 i Huddersfield i West Yorkshire, død 24. mai 1995 i London) var en britisk politiker fra Labour Party som var  statsminister i Storbritannia fra 1964 til 1970 og igjen fra 1974 til 1976.


== Biografi ==
Wilson studerte økonomi ved University of Oxford og begynte i studietiden å interessere seg for politikk. Etter å ha arbeidet som statstjenestemann under annen verdenskrig ble han i 1945 innvalgt for valgkretsen Ormskirk i det britiske underhuset. Etter en valgreform i 1950 representerte han valgkretsen Hoyton ved Liverpool.
Han var medlem av Underhuset i årene 1945–1983. I 1947 ble Wilson handelsminister i Clement Attlees regjering. Han forlot regjeringen i 1951 som en protest mot Attlees sosial- og forsvarspolitikk. Han ble sentral i Labour venstrefløy, og var medlem av partiets sentralstyre fra 1952. Han var medlem av Labours skyggekabinett, som tiltenkt finansminister. Fra 1963 til 1976 var han formann i Labour, etter at Hugh Gaitskell overraskende døde i 1963. 
Labour vant ved parlamentsvalget 16. oktober 1964 et knapt flertall, og Wilson ble statsminister første gang. Etter en kort, men vellykket regjeringstid vant Labour en komfortabel majoritet på 99 mandater.
Hans første periode som statsminister innebar avskaffelse av dødsstraff, og mer liberale lover rundt sensur, homoseksualitet, abort og skilsmisse. Samtidig var det økonomiske vansker, med devaulering og i andre periode et ydmykende kriselån fra IMF.Utenrikspolitikken under Wilson ble preget av kriser i de tidligere koloniene, spesielt i Rhodesia og Sør-Afrika. Wilson motstod presset fra USA om å sende styrker til Vietnam. Etterhvert som økonomien i Storbritannia forverret seg, sank imidlertid oppslutningen fra velgerne. Da meningsmålingene gikk bedre, skrev Wilson ut nyvalg. Labour tapte valget den 19. juni 1970, og Wilson ble etterfulgt som statsminister av Edward Heath. Tross det bitre nederlaget fortsatte Wilson som partileder og ble 6. mars 1974 statsminister på nytt, etter at Heath heller ikke hadde lykkes i å føre en politikk som førte til forbedring i landets økonomi.
16. mars 1976 erklærte Wilson overraskende sin avgang som statsminister og at han ville trekke seg helt fra politikken. Utenriksminister James Callaghan etterfulgte Wilson som statsminister den 5. april 1976. Wilson var likevel frem til 1983 innvalgt i parlamentet og ble deretter utnevnt til life peer som Baron Wilson of Rievaulx. Medlemskap i Hosebåndsordenen hadde han fått i 1976. Etter 1985 trakk han seg nesten fullstendig bort fra offentligheten.


== Se også ==
Harold Wilsons bibliografi


== Referanser ==


== Eksterne lenker ==
(en) Harold Wilson – kategori av bilder, video eller lyd på Commons 
(en) Harold Wilson på Internet Movie Database 
(en) Harold Wilson hos Hansards parlamentsdebatter 
(en) Harold Wilson hos The Peerage
Postkolonialisme

Postkolonialisme er en betegnelse på et tverrfaglig studiefelt innenfor humaniora og samfunnsvitenskap.
«Postkolonialt» kan forstås som et beskrivende og temporært begrep, som betegner forholdene i tidligere kolonier etter avviklingen av kolonistyret. De fleste som beskjeftiger seg med fagfeltet vil imidlertid forholde seg til en videre definisjon:
Termen «postkolonialisme» betegner studiet av forhold som angår såvel tidligere kolonier, som tidligere kolonimakter – og ikke minst samspillet mellom de ulike partene. Studiene avgrenses ikke til tiden etter kolonialismens sammenbrudd.
Slike postkolonialistiske perspektiver knytter an til poststrukturalisme og postmodernisme, der Michel Foucaults diskurs-begrep og komplekse forståelse av makt, og Jacques Derridas dekonstruksjon er sentrale elementer.
Denne formen for postkolonialisme har møtt kritikk fra mer tradisjonelle (f.eks. marxistiske) fagkretser, der man ønsker klarere «frontlinjer» og distinksjoner mellom «undertrykker» og «undertrykt». Enkelte søker en mellomvei, der kompleks forståelse brukes til etablering av bevisst forenklede motsetningsforhold (s.k. «strategisk essensialisme»).
Som foregangsmenn innenfor postkoloniale studier nevnes ofte psykiateren Frantz Fanon og forfatteren Chinua Achebe. Etter at fagfeltet ble etablert, har litteraturviterne Edward Said, Gayatri Chakravorty Spivak og Homi Bhabha, og sosiologen og medieviteren Stuart Hall vært blant de mest markante bidragsyterne.


== Litteratur ==
Stuart Hall: «When was the "Post-Colonial"? Thinking at the Limit», i  Chambers, Iain & Lidia Curti (red.): The Post-Colonial Question. Common Skies, Divided Horizons. London 1996
Leela Gandhi: Postcolonial Theory. A Critical Introduction. New York 1998
Ania Loomba: Colonialism/Postconlonialism. London 1998


== Eksterne lenker ==
Postkolonialisme; fra Bibliotekarstudentens nettleksikon om litteratur og medier (pdf-fil)
M42 Duster

M42 Duster er en amerikansk selvdrevet luftvernkanon.  Kjøretøyet bruker mange deler fra M41 Walker Bulldog lett stridsvogn, men er utstyrt med doble 40 mm maskinkanoner.  Det ble utviklet tidlig på 1950-tallet, og var i produksjon til 1956.  Siktingen foregår optisk, og det er ingen mulighet for å bruke radarsiktemidler.
Den har vært i tjeneste med Østerrike, Hellas, Guatemala, Jordan, Libanon, Taiwan, Thailand, Tunisia, Tyrkia og Venezuela.
I amerikansk tjeneste ble det etterfulgt av M163 Vulcan.  Produsenten var General Motors, og det ble laget over 3 700.


== Varianter ==
M42
M42A1 – bruker AOSI-895-5 direkteinnsprøytet motor.


== Kilder ==
Foss, Christopher; Jane's AFV Recognition Handbook, Jane's, ISBN 0-7106-1043-2


== Eksterne lenker ==
(en) M42 Duster – kategori av bilder, video eller lyd på Commons 
(en) M42 Duster – galleri av bilder, video eller lyd på Commons
Bergen Rød Valgallianse

Bergen Rød Valgallianse var et lokallag av Rød Valgallianse i Bergen kommune. 
RV stilte første gang til kommunevalget i Bergen i 1975. Partiet har vært representert i Bergen bystyre siden 1979. Tradisjonelt har partiets liste fått størst oppslutning i noen av sentrumskretsene i Bergen. Partiet gjorde sitt beste lokalvalg i 1999, da listen fikk 6,4 % av stemmene. Ved kommunevalget i 2007 fikk partiet en oppslutning på 4,5 % og vant tre representanter i bystyret. Etter en splittelse i lokallaget, ble bystyregruppen i 2008 redusert til to. Lokallaget hadde da skiftet navn til Rødt Bergen. 
Torstein Dahle har i en årrekke vært Bergen Rød Valgallianses fronfigur. Blant tidligere lokallagsledere er Aslak Sira Myhre.


== Eksterne lenker ==
Valgresultat for kommunestyrevalgene 1975-2003 Arkivert 5. mars 2016 hos Wayback Machine., Bergen kommune
Rødt Bergen, lokallagets hjemmeside
Bergen Rødt revner, Klassekampen, 11. april 2008
Howard Kendall

Howard Kendall (født 22. mai 1946 i Ryton-on-Tyne, død 17. oktober 2015 i Southport) var en engelsk fotballmanager og tidligere fotballspiller. Han spilte for Preston North End i FA-cup-finalen I 1964 og var den gang den yngste som hadde spilt en FA-cup-finale. 


== Spillerkarriere ==
Han ble solgt fra Preston til Everton FC for £80,000 i 1967. Der ble han flyttet opp fra forsvar til midtbanen og dannet en fryktet trio sammen med Alan Ball og Colin Harvey. Med denne knallsterke midtbanen hadde Merseyside-klubben en rekke gode sesonger med seriemesterkapet I 1969/70 som det absolutte høydepunktet.
De påfølgende tre sesongene var Howard Kendall kaptein på Everton.
Han ble solgt til Birmingham City I 1974 og spilte senere også for Stoke City.
På tross av sitt, til tider, glimrende spill over en periode på 18 år fikk Kendall utrolig nok aldri sjansen på det engelske landslaget.


== Trenerkarriere ==
I 1979 ble Kendall ansatt som spillende manager for Blackburn Rovers. Der gjorde han sine saker godt og rykket blant annet opp til andre divisjon. Dette gjorde storklubbene interessert og i 1981 ble han ansatt som spillende manager i gamleklubben Everton. Han spilte imidlertid kun fire kamper før han la opp og ble manager på heltid.
I begynnelsen opplevde Kendall mye motgang, men i 1984 snudde tingene seg og Everton vant FA-cupen med 2-0 over Watford og tapte finalen i Ligacupen knepent mot byrivalen Liverpool FC.
Sesongen 1984/85 var Kendalls store år med Everton som vinnere både i serien og Cupvinnercupen samt tap i FA-cupfinalen mot Manchester United. Sesongen 1985/86 kom Everton på andreplass i serien og tapte FA-cupfinalen mot Liverpool
I 1986/87 var Everton nok en gang seriemestre og Kendall gikk inn i historien som tidenes mest suksessrike Evertonmanager.
På grunn av dødsfallene på Heysel Stadion var engelske klubber utestengt fra spill i Europacupene. Dette var årsaken til Kendall forlot Everton til fordel for Athletic Bilbao. Dette var ingen stor suksess og i 1989 var han tilbake på øyriket. Nå som manager for Manchester City. I november 1990 inntok han managerstolen i Everton for andre gang, men nå var magien borte og etter tre magre år trakk han seg fra stillingen i 1993.
Han ble ansatt som manager i Notts County i 1995 men fikk sparken etter mindre enn tre måneder. Ferden gikk videre til Sheffield United, men i 1997 gjorde han et tredje forsøk på å vinne heder og ære med Everton. Han greide å styre skuta unna nedrykk med et nødskrik, men i 1998 var også denne perioden på Goodison Park over.
Kendall er en av kun ni menn som har blitt engelsk seriemester i fotball både som spiller og som manager.


== Referanser ==


== Eksterne lenker ==
(en) Howard Kendall – Transfermarkt 
(en) Howard Kendall – Transfermarkt (manager) 
(en) Howard Kendall – Soccerbase.com (manager)
Brodd (Rosso)

Brodd er et blad som ble formelt utgitt av ROSSO, Radikale og Sosialistiske Studenters Organisasjon, i Bergen 1997-2000 og fra 2000 til 2005 som egen utgiver. Tidsskriftet var redigert av ulike redaksjonskollektiver. Bladet ble distribuert via post til Rossos medlemmer og abonnenter samt solgt ved større og mindre demonstrasjoner.
Brodd gikk i 2001 sammen med magasinet Ikkevold (utgitt av FMK) om å danne et alternativt mediesenter i Bergen. etter modell av Independent Media Center, og ut av dette mediesentersprang prosjektet Radio Ropert. Med verken det alternative mediesenteret eller Radio Ropert klarte å etablere seg som permanente institusjoner.